title: A Tanács (EU) 2015/771 határozata (2015. május 7.) az egyrészről az Európai Közösség és tagállamai, másrészről a Svájci Államközösség közötti, a személyek szabad mozgásáról szóló megállapodás által létrehozott Vegyes Bizottságban a megállapodás III. Mellékletének (szakmai képesítések kölcsönös elismerése) módosítása tekintetében az Európai Unió nevében képviselendő álláspontról

text:
               14.5.2015

               HU

               Az Európai Unió Hivatalos Lapja

               L 121/7

         A TANÁCS (EU) 2015/771 HATÁROZATA
   (2015. május 7.)
   az egyrészről az Európai Közösség és tagállamai, másrészről a Svájci Államközösség közötti, a személyek szabad mozgásáról szóló megállapodás által létrehozott Vegyes Bizottságban a megállapodás III. Mellékletének (szakmai képesítések kölcsönös elismerése) módosítása tekintetében az Európai Unió nevében képviselendő álláspontról
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak 46., 53. és 62. cikkére, összefüggésben a 218. cikke (9) bekezdésével,
   tekintettel az Európai Bizottság javaslatára,
   mivel:

               (1)

               Az egyrészről az Európai Közösség és tagállamai, másrészről a Svájci Államszövetség közötti, a személyek szabad mozgásáról szóló megállapodást (1) (a továbbiakban: a megállapodás) 1999. június 21-én írták alá és a megállapodás 2002. június 1-jén lépett hatályba.

               (2)

               A megállapodás 18. cikkével összhangban a III. melléklet (szakmai képesítések kölcsönös elismerése) módosításait a megállapodás 14. cikke által létrehozott Vegyes Bizottság (a továbbiakban: a Vegyes Bizottság) határozatával kell elfogadni.

               (3)

               Az Unió jogi aktusai koherens és helyes alkalmazásának fenntartása, továbbá az igazgatási és az esetleges jogi nehézségek elkerülése érdekében a megállapodás III. mellékletét (szakmai képesítések kölcsönös elismerése) módosítani kell az olyan új uniós jogi aktusoknak a megállapodásba foglalása érdekében, amelyekre a megállapodás jelenleg nem hivatkozik.

               (4)

               Helyénvaló meghatározni a megállapodás III. melléklete (szakmai képesítések kölcsönös elismerése) módosítása vonatkozásában a Vegyes Bizottságban az Unió nevében képviselendő álláspontot.

               (5)

               Az Unió által aVegyes Bizottságban képviselendő álláspontnak a csatolt határozattervezeten kell alapulnia,

         ELFOGADTA EZT A HATÁROZATOT:
   1. cikk
   Az egyrészről az Európai Közösség és tagállamai, másrészről a Svájci Államszövetség közötti, a személyek szabad mozgásáról szóló megállapodás 14. cikke alapján létrehozott Vegyes Bizottságban (a továbbiakban: a Vegyes Bizottság) a III. melléklet (szakmai képesítések kölcsönös elismerése) módosítása tekintetében az Unió által képviselendő álláspont az e határozathoz csatolt vegyes bizottsági határozattervezeten alapul.
   Az Uniót a Vegyes Bizottságban képviselő személyek a Tanács további határozata nélkül elfogadhatnak kisebb technikai módosításokat a határozattervezethez.
   2. cikk
   A Vegyes Bizottság határozatát az elfogadását követően az Európai Unió Hivatalos Lapjában ki kell hirdetni.
   3. cikk
   Ez a határozat az elfogadásának napján lép hatályba.

      Kelt Brüsszelben, 2015. május 7-én.

            a Tanács részéről

            az elnök

         E. RINKĒVIČS

      (1)  HL L 114., 2002.4.30., 6. o.

      TERVEZET
      az egyrészről az Európai Közösség és tagállamai, másrészről a Svájci Államszövetség közötti, a személyek szabad mozgásáról szóló megállapodás 14. cikke által létrehozott
      VEGYES BIZOTTSÁG …/2015 HATÁROZATA
      (…)
      a megállapodás III. mellékletének (szakmai képesítések kölcsönös elismerése) módosításáról
      A VEGYES BIZOTTSÁG,
      tekintettel az egyrészről az Európai Közösség és annak tagállamai, másrészről a Svájci Államszövetség közötti, a személyek szabad mozgásáról szóló megállapodásra (1) (a továbbiakban: a megállapodás) és különösen annak 14. és 18. cikkére,
      mivel:

                  (1)

                  A megállapodást 1999. június 21-én írták alá és a megállapodás 2002. június 1-jén lépett hatályba.

                  (2)

                  A megállapodásnak a szakmai képesítések kölcsönös elismeréséről szóló III. mellékletét a 2/2011 EU–Svájc vegyes bizottsági határozat (2) váltotta fel, a mellékletet továbbá az azóta az Európai Unió és Svájc által elfogadott új jogi aktusok figyelembevétele érdekében aktualizálni kell,

            ELFOGADTA EZT A HATÁROZATOT:
      1. cikk
      A megállapodásnak a szakmai képesítések kölcsönös elismeréséről szóló III. melléklete e határozat mellékletével összhangban kerül módosításra.
      2. cikk
      Ez a határozat angol, bolgár, cseh, dán, észt, finn, francia, görög, holland, horvát, lengyel, lett, litván, magyar, máltai, német, olasz, portugál, román, szlovák, szlovén, spanyol és svéd nyelveken készült, valamennyi nyelvi változat egyformán hiteles.
      3. cikk
      Ez a határozat az EU–Svájc Vegyes Bizottság általi elfogadásának napján lép hatályba.

         Kelt, …

               a Vegyes Bizottság részéről

               az elnök

         (1)  HL L 114., 2002.4.30., 6. o.

         (2)  HL L 277., 2011.10.22., 20. o.

      MELLÉKLET
      Az egyrészről az Európai Közösség és tagállamai, másrészről a Svájci Államszövetség közötti, a személyek szabad mozgásáról szóló egyezmény III. melléklete (szakmai képesítések kölcsönös elismerése) a következőképpen módosul:

                  1.

                  az „A. SZAKASZ: HIVATKOZOTT JOGI AKTUSOK” részben az 1a) pont a következő francia bekezdésekkel egészül ki:

                              „—

                              a Bizottság 623/2012/EU rendelete (2012. július 11.) a szakmai képesítések elismeréséről szóló 2005/36/EK európai parlamenti és tanácsi irányelv II. mellékletének módosításáról (HL L 180., 2012.7.12., 9. o.),

                              —

                              a Bizottság közleménye – Értesítés a 2005/36/EK irányelv 3. cikkének (2) bekezdésében szereplő feltételeket teljesítő, az irányelv I. mellékletében felsorolt szakmai szövetségekről és szervezetekről (HL C 182., 2011.6.23., 1. o.),

                              —

                              a Bizottság közleménye – Képesítés megszerzéséről szóló tanúsítványok bejelentése – 2005/36/EK irányelv a szakmai képesítések elismeréséről (V. melléklet) (HL C 183., 2011.6.24., 1. o.),

                              —

                              a Bizottság közleménye – Képesítés megszerzéséről szóló tanúsítványok bejelentése – 2005/36/EK irányelv a szakmai képesítések elismeréséről (V. melléklet) (HL C 367., 2011.12.16., 5. o.),

                              —

                              a Bizottság közleménye – Előírt képesítés megszerzését tanúsító okiratok bejelentése – 2005/36/EK irányelv a szakmai képesítések elismeréséről (V. melléklet) (HL C 244., 2012.8.14., 1. o.),

                              —

                              a Bizottság közleménye – Értesítés előírt képesítés megszerzését tanúsító okiratokról – 2005/36/EK irányelv a szakmai képesítések elismeréséről (V. melléklet) (HL C 396., 2012.12.21., 1. o.),

                              —

                              a Bizottság közleménye – Előírt képesítés megszerzését tanúsító okiratok bejelentése – 2005/36/EK irányelv a szakmai képesítések elismeréséről (V. melléklet) (HL C 183., 2013.6.28., 4. o.),

                              —

                              a Bizottság közleménye – Képesítés megszerzéséről szóló tanúsítványok bejelentése – 2005/36/EK irányelv a szakmai képesítések elismeréséről (V. melléklet) (HL C 301., 2013.10.17., 1. o.).”

                        ;

                  2.

                  Az 1g) pont az alábbi bejegyzésekkel egészül ki:

                              „Ország

                              Cím

                              Orvosi onkológia
                              Minimális képzési idő: 5 év

                              Svájc

                              Medizinische Onkologie
                              Oncologie médicale
                              Oncologia medica

                              Ország

                              Cím

                              Orvosi genetika
                              Minimális képzési idő: 4 év

                              Svájc

                              Medizinische Genetik
                              Génétique médicale
                              Genetica medica”

                  3.

                  Az 1g) pontban a „Belgyógyászat” bejegyzésre vonatkozó szakmai cím bejegyzés helyébe a következő szöveg lép:

                              „Ország

                              Cím

                              Belgyógyászat
                              Minimális képzési idő: 5 év

                              Svájc

                              Allgemeine Innere Medizin
                              Médecine interne générale
                              Medicina interna generale”

                        ;

                  4.

                  Az 1i) pont a következő bejegyzéssel egészül ki:

                              „Ország

                              Előírt képesítés megszerzését tanúsító okirat

                              Az előírt képesítést kibocsátó szerv

                              Szakmai cím

                              Hivatkozási dátum

                              Svájc

                                          3.

                                          Diplomierte Pflegefachfrau HF, diplomierter Pflegefachmann HF
                                          Infirmière diplômée ES, infirmier diplômé ES
                                          Infermiera diplomata SSS, infermiere diplomato SSS

                              Höhere Fachschulen, die staatlich anerkannte Bildungsgänge durchführen
                              Écoles supérieures qui proposent des filières de formation reconnues par l' État
                              Scuole specializzate superiori che propongono dei cicli di formazione riconosciuti dallo Stato

                              Pflegefachfrau, Pflegefachmann
                              Infirmière, infirmier
                              Infermiera, infermiere

                              2002. június 1.”

                  5.

                  Az 1m) pont alatti táblázat helyébe a következő táblázat lép:

                              „Ország

                              Előírt képesítés megszerzését tanúsító okirat

                              Az előírt képesítést kibocsátó szerv

                              Szakmai cím

                              Hivatkozási dátum

                              Svájc

                                          1.

                                          Diplomierte Hebamme
                                          Sage-femme diplômée
                                          Levatrice diplomata

                              Schulen, die staatlich anerkannte Bildungsgänge durchführen
                              Écoles qui proposent des filières de formation reconnues par l'État
                              Scuole che propongono dei cicli di formazione riconosciuti dallo Stato

                              Hebamme
                              Sage-femme
                              Levatrice

                              2002. június 1.

                                          2.

                                          [Bachelor of Science [Name of the UAS] in Midwifery]
                                          »Bachelor of Science HES-SO de Sage-femme« (Bachelor of Science HES-SO in Midwifery)
                                          »Bachelor of Science BFH Hebamme«(Bachelor of Science BFH in Midwifery)
                                          »Bachelor of Science ZFH Hebamme«(Bachelor of Science ZHAW in Midwifery)

                              Schulen, die staatlich anerkannte Bildungsgänge durchführen
                              Écoles qui proposent des filières de formation reconnues par l'État
                              Scuole che propongono dei cicli di formazione riconosciuti dallo Stato

                              Hebamme
                              Sage-femme
                              Levatrice

                              2002. június 1.”


title: A Tanács (KKBP) 2017/50 határozata (2017. január 11.) az Európai Unió mali KBVP-missziójáról (EUCAP Száhel Mali) szóló 2014/219/KKBP határozat módosításáról

text:
               12.1.2017

               HU

               Az Európai Unió Hivatalos Lapja

               L 7/18

         A TANÁCS (KKBP) 2017/50 HATÁROZATA
   (2017. január 11.)
   az Európai Unió mali KBVP-missziójáról (EUCAP Száhel Mali) szóló 2014/219/KKBP határozat módosításáról
   AZ EURÓPAI UNIÓ TANÁCSA,
   tekintettel az Európai Unióról szóló szerződésre és különösen annak 28. cikkére, valamint 42. cikkének (4) bekezdésére és 43. cikkének (2) bekezdésére,
   tekintettel az Unió külügyi és biztonságpolitikai főképviselőjének javaslatára,
   mivel:

               (1)

               A Tanács 2014. április 15-én elfogadta az Európai Unió mali KBVP-missziójáról (EUCAP Sahel Mali [helyesen: EUCAP Száhel Mali]) szóló 2014/219/KKBP határozatot (1). A misszió megbízatása és a pénzügyi referenciaösszeg 2017. január 14-ig szól.

               (2)

               A misszió stratégiai felülvizsgálatát követően a Politikai és Biztonsági Bizottság javasolta az EUCAP Száhel Mali megbízatásának módosítását és két évvel történő meghosszabbítását. A 2017. január 15-től2018. január 14-ig tartó időszakra pénzügyi referenciaösszeget kell biztosítani.

               (3)

               A 2014/219/KKBP határozatot ezért ennek megfelelően módosítani kell,

         ELFOGADTA EZT A HATÁROZATOT:
   1. cikk
   A 2014/219/KKBP határozat a következőképpen módosul:

               1.

               A 2. cikk helyébe a következő szöveg lép:
               „2. cikk
               Célkitűzés és feladatok
               (1)   Az EUCAP Száhel Mali célja, hogy lehetővé tegye a mali hatóságok számára az alkotmányos és demokratikus rend, valamint a Mali tartós békéjéhez szükséges feltételek helyreállítását és fenntartását, továbbá azt, hogy a közigazgatás hatékony újjászervezése révén Mali egész területén helyreállítsák és fenntartsák az állam hatalmát és legitimitását.
               (2)   Az államhatalom helyreállításának folyamatát, valamint a 2015. május 15-én és június 20-án aláírt mali béke- és megbékélési megállapodás végrehajtását támogatandó, és az egyéb nemzetközi szereplőkkel, így különösen a MINUSMA-val szoros együttműködésben, az EUCAP Száhel Mali az új kormány által meghatározott biztonsági reform végrehajtásához segítséget és tanácsot nyújt a belső biztonsági erőknek annak érdekében, hogy:

                           a)

                           javítsák műveleti hatékonyságukat;

                           b)

                           helyreállítsák az egyes szervezetek vezetési struktúráját;

                           c)

                           megerősítsék a közigazgatási és igazságügyi hatóságok szerepét a belső biztonsági erők feladatának irányítása és ellenőrzése terén; és

                           d)

                           elősegítse az ország északi részébe történő átvezénylésüket.

                     (3)   Az EUCAP Száhel Mali tevékenységeinek keretében hozzá fog járulni a Száhel G5-országok belső biztonsági erői és a mali belső biztonsági erők interoperabilitásának és együttműködésének javításához.
               (4)   Célja megvalósítása érdekében az EUCAP Száhel Mali a Tanács által 2014. március 17-én jóváhagyott válságkezelési koncepcióban meghatározott, valamint a Tanács által jóváhagyott műveleti tervezési dokumentumokban kifejtett stratégiai operatív iránymutatásoknak megfelelően működik.”

               2.

               A 14. cikk (1) bekezdésének helyébe a következő szöveg lép:
               „(1)   Az EUCAP Száhel Malival kapcsolatos kiadások fedezésére szolgáló pénzügyi referenciaösszeg a 2014. április 15. és 2015. január 14. közötti időszakban 5 500 000 EUR. Az EUCAP Száhel Malival kapcsolatos kiadások fedezésére szolgáló pénzügyi referenciaösszeg a 2015. január 15. és 2016. január 14. közötti időszakban 11 400 000 EUR. Az EUCAP Száhel Malival kapcsolatos kiadások fedezésére szolgáló pénzügyi referenciaösszeg a 2016. január 15. és 2017. január 14. közötti időszakban 19 775 000 EUR. Az EUCAP Száhel Malival kapcsolatos kiadások fedezésére szolgáló pénzügyi referenciaösszeg a 2017. január 15. és 2018. január 14. közötti időszakban 29 800 000 EUR. Az ezt követő időszak tekintetében előirányzandó pénzügyi referenciaösszegről a Tanács dönt.”

               3.

               A 17. cikk a következőképpen módosul:

                           a)

                           a cikk a következő bekezdéssel egészül ki:
                           „(1a)   A főképviselő felhatalmazást kap arra, hogy az Európai Határ- és Partvédelmi Ügynökség (Frontex) rendelkezésére bocsásson EU-minősített adatokat, valamint az EUCAP Száhel Mali céljaira készített dokumentumokat a Tanács által a 2013/488/EU határozatnak megfelelően meghatározott minősítési szintig. E célból a főképviselő megállapodást köt a Frontex-szel.”;

                           b)

                           a (4) bekezdés helyébe a következő szöveg lép:
                           „(4)   A főképviselő a 2013/488/EU határozat VI. melléklete VII. szakaszának értelmében ezeket a jogosultságait, valamint az ebben a cikkben említett megállapodások megkötésére vonatkozó hatáskörét átruházhatja az EKSZ tisztségviselőire, a polgári műveleti parancsnokra és/vagy a misszióvezetőre.”

               4.

               A 18. cikk utolsó mondatának helyébe a következő szöveg lép:
               „Ezt a határozatot 2019. január 14-ig kell alkalmazni.”

         2. cikk
   Hatálybalépés
   Ez a határozat az elfogadásának napján lép hatályba.

      Kelt Brüsszelben, 2017. január 11-én.

            a Tanács részéről

            az elnök

         L. GRECH

      (1)  A Tanács 2014/219/KKBP határozata (2014. április 15.) az Európai Unió mali KBVP-missziójáról (EUCAP Sahel Mali [helyesen: EUCAP Száhel Mali]) (HL L 113., 2014.4.16., 21. o.).


title: 2013/168/EU: Az Európai Központi Bank határozata ( 2013. március 20. ) az ír kormány által kibocsátott vagy garantált forgalomképes adósságinstrumentumok elfogadhatóságához kapcsolódó átmeneti intézkedésekről szóló EKB/2011/4 határozat, a portugál kormány által kibocsátott vagy garantált forgalomképes adósságinstrumentumok elfogadhatóságához kapcsolódó átmeneti intézkedésekről szóló EKB/2011/10 határozat, a Görög Köztársaság által kibocsátott vagy teljes mértékben garantált forgalomképes adósságinstrumentumok elfogadhatóságához kapcsolódó átmeneti intézkedésekről szóló EKB/2012/32 határozat, és a devizában denominált fedezetek elfogadhatóságára vonatkozó szabályok ideiglenes változásáról szóló EKB/2012/34 határozat hatályon kívül helyezéséről (EKB/2013/5)

text:
               5.4.2013

               HU

               Az Európai Unió Hivatalos Lapja

               L 95/21

         AZ EURÓPAI KÖZPONTI BANK HATÁROZATA
   (2013. március 20.)
   az ír kormány által kibocsátott vagy garantált forgalomképes adósságinstrumentumok elfogadhatóságához kapcsolódó átmeneti intézkedésekről szóló EKB/2011/4 határozat, a portugál kormány által kibocsátott vagy garantált forgalomképes adósságinstrumentumok elfogadhatóságához kapcsolódó átmeneti intézkedésekről szóló EKB/2011/10 határozat, a Görög Köztársaság által kibocsátott vagy teljes mértékben garantált forgalomképes adósságinstrumentumok elfogadhatóságához kapcsolódó átmeneti intézkedésekről szóló EKB/2012/32 határozat, és a devizában denominált fedezetek elfogadhatóságára vonatkozó szabályok ideiglenes változásáról szóló EKB/2012/34 határozat hatályon kívül helyezéséről
   (EKB/2013/5)
   (2013/168/EU)
   AZ EURÓPAI KÖZPONTI BANK KORMÁNYZÓTANÁCSA,
   tekintettel az Európai Unió működéséről szóló szerződésre és különösen annak 127. cikke (2) bekezdése első francia bekezdésére,
   tekintettel a Központi Bankok Európai Rendszere és az Európai Központi Bank Alapokmányára és különösen annak 3.1. cikke első francia bekezdésére, 12.1. cikkére, 18. cikkére, és 34.1. cikke második francia bekezdésére,
   tekintettel az eurorendszer monetáris politikai eszközeiről és eljárásairól szóló, 2011. szeptember 20-i EKB/2011/14 iránymutatásra (1) és különösen annak I. melléklete 1.6., 6.3.1. és 6.3.2. szakaszára,
   mivel:

               (1)

               A devizában denominált fedezetek elfogadhatóságára vonatkozó szabályok ideiglenes változásáról szóló, 2012. december 19-i EKB/2012/34 határozat (2) tartalmát be kell illeszteni az eurorendszer refinanszírozási műveleteivel és a fedezetek elfogadhatóságával kapcsolatos további átmeneti intézkedésekről és az EKB/2007/9 iránymutatás módosításáról szóló, 2012. augusztus 2-i EKB/2012/18 iránymutatásba (3), amely az eurorendszer refinanszírozási műveleteivel és a fedezetek elfogadhatóságával kapcsolatos átmeneti intézkedésekre irányadó alapvető jogi aktus.

               (2)

               Az egyértelműség és következetesség érdekében, valamint az eurorendszer fedezeti keretszabályozásának egyszerűsítése céljából, az ír kormány által kibocsátott vagy garantált forgalomképes adósságinstrumentumok elfogadhatóságához kapcsolódó átmeneti intézkedésekről szóló, 2011. március 31-i EKB/2011/4 határozat (4), a portugál kormány által kibocsátott vagy garantált forgalomképes adósságinstrumentumok elfogadhatóságához kapcsolódó átmeneti intézkedésekről szóló, 2011. július 7-i EKB/2011/10 határozat (5), és a Görög Köztársaság által kibocsátott vagy teljes mértékben garantált forgalomképes adósságinstrumentumok elfogadhatóságához kapcsolódó átmeneti intézkedésekről szóló, 2012. december 19-i EKB/2012/32 határozat (6) tartalmát szintén be kell illeszteni a fedezeteknek az eurorendszer refinanszírozási műveletei céljából történő elfogadhatóságával kapcsolatos átmeneti intézkedésekről szóló iránymutatásba.

               (3)

               Az EKB/2012/18 iránymutatás átdolgozása révén végrehajtott ezen lépéseknek emellett lehetővé kell tenniük azon tagállamok nemzeti központi bankjai számára, amelyek pénzneme az euro, hogy további, megerősített hitelezés-támogató intézkedéseket hajtsanak végre a szerződő feleikre vonatkozó szerződéses és szabályozói kereten belül.

               (4)

               Az EKB/2011/4, az EKB/2011/10, az EKB/2012/32 és az EKB/2012/34 határozatokat ezért hatályon kívül kell helyezni,

         ELFOGADTA EZT A HATÁROZATOT:
   1. cikk
   Az EKB/2011/4, az EKB/2011/10, az EKB/2012/32 és az EKB/2012/34 határozatok hatályon kívül helyezése
   (1)   Az EKB/2011/4, az EKB/2011/10, az EKB/2012/32 és az EKB/2012/34 határozat 2013. május 3-tól hatályát veszti.
   (2)   A hatályon kívül helyezett határozatra történő hivatkozásokat az az EKB/2013/4 iránymutatásra történő hivatkozásként kell értelmezni.
   2. cikk
   Hatálybalépés
   Ez a határozat 2013. március 22-én lép hatályba.

      Kelt Frankfurt am Mainban, 2013. március 20-án.

            az EKB elnöke

         Mario DRAGHI

      (1)  HL L 331., 2011.12.14., 1. o.

      (2)  HL L 14., 2013.1.18., 22. o.

      (3)  HL L 218., 2012.8.15., 20. o.

      (4)  HL L 94., 2011.4.8., 33. o.

      (5)  HL L 182., 2011.7.12., 31. o.

      (6)  HL L 359., 2012.12.29., 74. o.


title: 2007/44/EK: Az Európai Központi Bank határozata ( 2006. december 15. ) az Európai Központi Bank tőkerészesedéseinek a nemzeti központi bankok közötti átruházásáról, illetve a befizetett tőke módosításáról szóló szabályok megállapításáról (EKB/2006/23)

text:
               31.1.2007

               HU

               Az Európai Unió Hivatalos Lapja

               L 24/5

      AZ EURÓPAI KÖZPONTI BANK HATÁROZATA

   (2006. december 15.)
   az Európai Központi Bank tőkerészesedéseinek a nemzeti központi bankok közötti átruházásáról, illetve a befizetett tőke módosításáról szóló szabályok megállapításáról
   (EKB/2006/23)
   (2007/44/EK)
   AZ EURÓPAI KÖZPONTI BANK KORMÁNYZÓTANÁCSA,
   tekintettel a Központi Bankok Európai Rendszere és az Európai Központi Bank Alapokmányára és különösen annak 28.5. cikkére,
   mivel:

               (1)

               Az Európai Központi Bank („EKB”) kibővített tőkejegyzési kulcsában az egyes nemzeti központi bankokhoz („NKB-k”) rendelt súlyoknak (a továbbiakban: tőkejegyzési kulcs és tőkejegyzésikulcs-súlyok) a nemzeti központi bankoknak az Európai Központi Bank tőkejegyzési kulcsában való százalékos részesedéséről szóló, 2006. december 15-i EKB/2006/21 határozatban (1) meghatározott módosítása szükségessé teszi, hogy a Kormányzótanács meghatározza a tőkerészesedéseknek azon NKB-k közötti átruházásáról szóló szabályokat, amelyek 2006. december 31-én a Központi Bankok Európai Rendszerének („KBER”) részét képezik, annak biztosítása céljából, hogy e részesedések megoszlása megfeleljen az elvégzett módosításoknak. Ennek megfelelően egy olyan új EKB-határozat elfogadása szükséges, amely 2007. január 1-jétől hatályon kívül helyezi az Európai Központi Bank tőkerészesedéseinek a nemzeti központi bankok közötti átruházásáról, illetve a befizetett tőke módosításáról szóló szabályok megállapításáról szóló, 2004. április 22-i EKB/2004/7 határozatot (2).

               (2)

               A Bolgár Nemzeti Bank és a Banca Naţională a României csak 2007. január 1-jén csatlakozik a KBER-hez, ami azt jelenti, hogy a tőkerészesedéseknek az Alapokmány 28.5. cikke szerinti átruházása nem alkalmazandó azok esetében.

               (3)

               Az Európai Központi Bank tőkéjének a részt vevő nemzeti központi bankok részéről történő befizetéséhez szükséges intézkedések megállapításáról szóló, 2006. december 15-i EKB/2006/22 határozat (3) előírja, hogy az eurót bevezető tagállamok NKB-jai (a továbbiakban: részt vevő NKB-k) milyen módon és mértékben kötelesek befizetni az EKB tőkéjét a kibővített tőkejegyzési kulcsra tekintettel. Az Európai Központi Bank tőkéjének az euro-övezeten kívüli nemzeti központi bankok részéről történő befizetéséhez szükséges intézkedések meghatározásáról szóló EKB/2006/26 határozat (4) meghatározza azon százalékos mértéket, amelyet az eurót 2007. január 1-jén még be nem vezető tagállamok NKB-jai (a továbbiakban: euro-övezeten kívüli NKB-k) kötelesek befizetni 2007. január 1-jei hatállyal, tekintettel a kibővített tőkejegyzési kulcsra.

               (4)

               A részt vevő NKB-k (a Banka Slovenije kivételével) az Európai Központi Bank tőkéjének a részt vevő nemzeti központi bankok részéről történő befizetéséhez szükséges intézkedések megállapításáról szóló, 2004. április 22-i EKB/2004/6 határozat (5) alapján már befizették az EKB jegyzett tőkéjében való részesedésüket. Tekintettel erre a tényre, az EKB/2006/22 határozat 2. cikkének (1) bekezdése előírja, hogy az adott esettől függően vagy a részt vevő NKB utaljon át egy további összeget az EKB számára, vagy az EKB utaljon egy összeget a részt vevő NKB számára annak érdekében, hogy az EKB/2006/22 határozat 1. cikkének táblázatában feltüntetett összegek befizetése teljesüljön.

               (5)

               Továbbá az Európai Központi tőkéjének a Banka Slovenije általi befizetéséről, a Banka Slovenije devizatartalékokat megtestesítő eszközeinek az Európai Központi Bank számára történő átadásáról és a Banka Slovenijenek az Európai Központi Bank tartalékaihoz és céltartalékaihoz való hozzájárulásáról szóló, 2006. december 30-i EKB/2006/30 határozat (6) 2. cikkének (1) és (2) bekezdése előírja, hogy a Banka Slovenije, amely 2007. január 1-jétől részt vevő NKB-vá válik, köteles befizetni az EKB tőkéjében lévő részesedésének fennmaradó részét annak érdekében, hogy az EKB/2006/22 határozat 1. cikkének táblázatában a neve mellett feltüntetett összeg befizetése teljesüljön, tekintettel a kibővített tőkejegyzési kulcsra.

               (6)

               Hasonlóképpen, az euro-övezeten kívüli NKB-k (a Bolgár Nemzeti Bank és a Banca Naţională a României kivételével) az Európai Központi Bank tőkéjének az euro-övezeten kívüli nemzeti központi bankok részéről történő befizetéséhez szükséges intézkedések meghatározásáról szóló, 2004. április 23-i EKB/2004/10 határozat (7) alapján már befizették az EKB jegyzett tőkéjében való részesedésüket. Tekintettel erre a tényre, az EKB/2006/26 határozat 2. cikkének (1) bekezdése előírja, hogy az adott esettől függően ezek az NKB-k átutalják a fennmaradó összeget az EKB számára, vagy a különbözet összegét visszakapják az EKB-tól annak érdekében, hogy az EKB/2006/26 határozat 1. cikkének táblázatában szereplő összegek befizetése teljesüljön. Az EKB/2006/26 határozat 2. cikkének (2) bekezdése előírja, hogy a Bolgár Nemzeti Bank és a Banca Naţională a României kötelesek átutalni az ugyanazon határozat 1. cikkének táblázatában a nevük mellett feltüntetett összegeket,

         A KÖVETKEZŐKÉPPEN HATÁROZOTT:
   1. cikk
   A tőkerészesedések átutalása
   Tekintettel az EKB tőkéjében lévő azon részesedésre, amivel az NKB-k (a Bolgár Nemzeti Bank és a Banca Naţionalã a României kivételével) 2006. december 31-én rendelkezni fognak, valamint az EKB tőkéjében lévő azon részesedésre, amelyekkel e NKB-k az EKB/2006/21 határozat 2. cikkében meghatározott tőkejegyzésikulcs-súlyok módosítása eredményeként 2007. január 1-jétől rendelkezni fognak, ezek az NKB-k tőkerészesedéseiket egymás között átruházzák az EKB-n keresztül történő átadás útján annak biztosítása érdekében, hogy 2007. január 1-jén a tőkerészesedések felosztása megfeleljen a módosított súlyoknak. Ebből a célból, e cikk alapján és minden egyéb megkövetelhető alakiság és cselekmény nélkül, ezek az NKB-k 2007. január 1-jei hatállyal átadják vagy megkapják az EKB jegyzett tőkéjének az ezen határozat I. mellékletében található táblázat negyedik oszlopában a nevük mellett feltüntetett részét; a táblázatban a „+” jel jelzi az EKB által az NKB-nak átadandó tőkerészesedést, míg a „-” jel jelzi az NKB által az EKB-nak átadandó tőkerészesedést.
   2. cikk
   A befizetett tőke módosítása
   (1)   Figyelembe véve az EKB tőkéjének az egyes NKB-k által befizetett összegét (amennyiben van ilyen), illetve az EKB tőkéjének az NKB-k által 2007. január 1-jei hatállyal a részt vevő NKB-k esetében az EKB/2006/22 határozat 1. cikke, míg az euro-övezeten kívüli NKB-k esetében az EKB/2006/26 határozat 1. cikke szerint befizetendő összegét, minden egyes NKB a transzeurópai automatizált valós idejű bruttó elszámolási rendszer („TARGET”) 2007. január 1-jét követő első munkanapján átutalja vagy megkapja az e határozat II. mellékletében található táblázat negyedik oszlopában a neve mellett szereplő nettó összeget; a táblázatban a „+” jel jelzi az NKB által az EKB-nak átutalandó összeget, míg a „-” jel jelzi az EKB által az NKB-nak átutalandó összeget.
   (2)   A TARGET 2007. január 1-jét követő első munkanapján az EKB és azon NKB-k, amelyek az (1) bekezdés alapján összeg átutalására kötelesek, külön utalják át az egyes fizetendő összegeknek a 2007. január 1. és az átutalás napja közötti időszakra fizetendő kamat összegét. E kamatösszeg küldői és címzettjei megegyeznek azon összegek küldőivel és címzettjeivel, amelyek után kamatot kell fizetni.
   3. cikk
   Általános rendelkezések
   (1)   A 2. cikkben meghatározott átutalásokat a TARGET-en keresztül teljesítik.
   (2)   Amennyiben valamely NKB nem rendelkezik a TARGET-hez való hozzáféréssel, a 2. cikkben meghatározott összegek átutalását az EKB vagy az NKB által megfelelő időben megjelölt számlán való jóváírással teljesíti.
   (3)   A 2. cikk (2) bekezdése szerinti kamatok számítása napi alapon történik, a 360 napos számítási módszer alapján, a KBER által a legutolsó fő refinanszírozási műveletében alkalmazott határkamatlábbal megegyező kamatlábbal.
   (4)   Az EKB és a 2. cikk alapján átutalásra köteles NKB-k megfelelő időben kiadják az ilyen átutalások határidőben történő szabályszerű végrehajtásához szükséges utasításokat.
   4. cikk
   Záró rendelkezés
   (1)   Ez a határozat 2007. január 1-jén lép hatályba.
   (2)   Az EKB/2004/7 határozat 2007. január 1-jén hatályát veszti.
   (3)   Az EKB/2004/7 határozatra való hivatkozásokat az erre a határozatra való hivatkozásként kell értelmezni.

      Kelt Frankfurt am Mainban, 2006. december 15-én.

            az EKB elnöke

         Jean-Claude TRICHET

      (1)  Lásd e Hivatalos Lap 1. oldalát.

      (2)  HL L 205., 2004.6.9., 9. o.

      (3)  Lásd e Hivatalos Lap 3. oldalát.

      (4)  Lásd e Hivatalos Lap 15. oldalát.

      (5)  HL L 205., 2004.6.9., 7. o.

      (6)  Lásd e Hivatalos Lap 17. oldalát.

      (7)  HL L 205., 2004.6.9., 19. o.

      I. MELLÉKLET
      AZ NKB-K ÁLTAL JEGYZETT TŐKE

                  Jegyzett részesedés 2006. december 31-én
                  (EUR)

                  Jegyzett részesedés 2007. január 1-jétől
                  (EUR)

                  Átruházandó részesedés
                  (EUR)

                     Részt vevő NKB

                  Nationale Bank van België/ Banque Nationale de Belgique

                  141 910 195,14

                  142 334 199,56

                  + 424 004,42

                  Deutsche Bundesbank

                  1 176 170 750,76

                  1 182 149 240,19

                  +5 978 489,43

                  Görög Nemzeti Bank

                  105 584 034,30

                  104 659 532,85

                  - 924 501,45

                  Banco de España

                  432 697 551,32

                  434 917 735,09

                  +2 220 183,77

                  Banque de France

                  827 533 093,09

                  828 813 864,42

                  +1 280 771,33

                  Central Bank and Financial Services Authority of Ireland

                  51 300 685,79

                  51 183 396,60

                  - 117 289,19

                  Banca d'Italia

                  726 278 371,47

                  721 792 464,09

                  -4 485 907,38

                  Banque centrale du Luxembourg

                  8 725 401,38

                  9 073 027,53

                  + 347 626,15

                  De Nederlandsche Bank

                  222 336 359,77

                  224 302 522,60

                  +1 966 162,83

                  Oesterreichische Nationalbank

                  115 745 120,34

                  116 128 991,78

                  + 383 871,44

                  Banco de Portugal

                  98 233 106,22

                  98 720 300,22

                  + 487 194,00

                  Banka Slovenije

                  18 613 818,63

                  18 399 523,77

                  - 214 294,86

                  Suomen Pankki

                  71 711 892,59

                  71 708 601,11

                  -3 291,48

                     Euro-övezeten kívüli NKB

                  Bolgár Nemzeti Bank

                  0

                  50 883 842,67

                  n.a.

                  Česká národní banka

                  81 155 136,30

                  79 957 855,35

                  -1 197 280,95

                  Danmarks Nationalbank

                  87 159 414,42

                  87 204 756,07

                  +45 341,65

                  Eesti Pank

                  9 927 369,94

                  9 810 391,04

                  - 116 978,90

                  Ciprusi Nemzeti Bank

                  7 234 070,02

                  7 195 054,85

                  -39 015,17

                  Latvijas Banka

                  16 571 585,02

                  16 204 715,21

                  - 366 869,81

                  Lietuvos bankas

                  24 623 661,42

                  24 068 005,74

                  - 555 655,68

                  Magyar Nemzeti Bank

                  77 259 867,83

                  75 700 733,22

                  -1 559 134,61

                  Bank Centrali ta' Malta/ Central Bank of Malta

                  3 600 341,00

                  3 583 125,79

                  -17 215,21

                  Narodowy Bank Polski

                  285 912 705,92

                  280 820 283,32

                  -5 092 422,60

                  Banca Naţionalã a României

                  0

                  145 099 312,72

                  n.a.

                  Národná banka Slovenska

                  39 770 691,11

                  38 970 813,50

                  - 799 877,61

                  Sveriges Riksbank

                  134 292 162,94

                  134 298 089,46

                  +5 926,52

                  Bank of England

                  800 321 860,47

                  802 672 023,82

                  +2 350 163,35

                  Összesen (1):

                  5 564 669 247,19

                  5 760 652 402,58

                  0

         (1)  A kerekítés miatt előfordulhat, hogy a végösszeg nem egyezik meg pontosan a megadott számok összegével.

      II. MELLÉKLET
      AZ NKB-K ÁLTAL BEFIZETETT TŐKE

                  Befizetett részesedés 2006. december 31-én
                  (EUR)

                  Befizetett részesedés 2007. január 1-jétől
                  (EUR)

                  Átutalás összege
                  (EUR)

                     Részt vevő NKB

                  Nationale Bank van België/ Banque Nationale de Belgique

                  141 910 195,14

                  142 334 199,56

                  + 424 004,42

                  Deutsche Bundesbank

                  1 176 170 750,76

                  1 182 149 240,19

                  +5 978 489,43

                  Görög Nemzeti Bank

                  105 584 034,30

                  104 659 532,85

                  - 924 501,45

                  Banco de España

                  432 697 551,32

                  434 917 735,09

                  +2 220 183,77

                  Banque de France

                  827 533 093,09

                  828 813 864,42

                  +1 280 771,33

                  Central Bank and Financial Services Authority of Ireland

                  51 300 685,79

                  51 183 396,60

                  - 117 289,19

                  Banca d'Italia

                  726 278 371,47

                  721 792 464,09

                  -4 485 907,38

                  Banque centrale du Luxembourg

                  8 725 401,38

                  9 073 027,53

                  + 347 626,15

                  De Nederlandsche Bank

                  222 336 359,77

                  224 302 522,60

                  +1 966 162,83

                  Oesterreichische Nationalbank

                  115 745 120,34

                  116 128 991,78

                  + 383 871,44

                  Banco de Portugal

                  98 233 106,22

                  98 720 300,22

                  + 487 194,00

                  Banka Slovenije

                  1 302 967,30

                  18 399 523,77

                  +17 096 556,47

                  Suomen Pankki

                  71 711 892,59

                  71 708 601,11

                  -3 291,48

                     Euro-övezeten kívüli NKB

                  Bolgár Nemzeti Bank

                  0

                  3 561 868,99

                  +3 561 868,99

                  Česká národní banka

                  5 680 859,54

                  5 597 049,87

                  -83 809,67

                  Danmarks Nationalbank

                  6 101 159,01

                  6 104 332,92

                  +3 173,91

                  Eesti Pank

                  694 915,90

                  686 727,37

                  -8 188,53

                  Ciprusi Nemzeti Bank

                  506 384,90

                  503 653,84

                  -2 731,06

                  Latvijas Banka

                  1 160 010,95

                  1 134 330,06

                  -25 680,89

                  Lietuvos bankas

                  1 723 656,30

                  1 684 760,40

                  -38 895,90

                  Magyar Nemzeti Bank

                  5 408 190,75

                  5 299 051,33

                  - 109 139,42

                  Bank Centrali ta' Malta/ Central Bank of Malta

                  252 023,87

                  250 818,81

                  -1 205,06

                  Narodowy Bank Polski

                  20 013 889,41

                  19 657 419,83

                  - 356 469,58

                  Banca Naţionalã a României

                  0

                  10 156 951,89

                  +10 156 951,89

                  Národná banka Slovenska

                  2 783 948,38

                  2 727 956,95

                  -55 991,43

                  Sveriges Riksbank

                  9 400 451,41

                  9 400 866,26

                  + 414,85

                  Bank of England

                  56 022 530,23

                  56 187 041,67

                  + 164 511,44

                  Összesen (1)

                  4 089 277 550,12

                  4 127 136 230,00

                  +37 858 679,88

         (1)  A kerekítés miatt előfordulhat, hogy a végösszeg nem egyezik meg pontosan a megadott számok összegével.


title: 2005/756/EK: A Tanács határozata (2005. október 17.) az AKCS–EK partnerségi megállapodás 96. cikke alapján Haitivel folytatott konzultációs eljárás lezárásáról szóló, 2001/131/EK határozat hatályon kívül helyezéséről

text:
               28.10.2005

               HU

               Az Európai Unió Hivatalos Lapja

               L 285/45

      A TANÁCS HATÁROZATA

   (2005. október 17.)
   az AKCS–EK partnerségi megállapodás 96. cikke alapján Haitivel folytatott konzultációs eljárás lezárásáról szóló, 2001/131/EK határozat hatályon kívül helyezéséről
   (2005/756/EK)
   AZ EURÓPAI UNIÓ TANÁCSA,
   tekintettel az Európai Közösséget létrehozó szerződésre,
   tekintettel a 2003. április 1-jén hatályba lépett AKCS–EK partnerségi megállapodásra (1) és különösen annak 96. cikkére,
   tekintettel a tagállamok kormányainak a Tanácsban összegyűlt képviselői közötti belső megállapodásra, amely az AKCS–EK partnerségi megállapodás (2), és különösen annak 3. cikke végrehajtáshoz szükséges intézkedésekre és eljárásokra vonatkozik,
   tekintettel a Bizottság javaslatára,
   mivel:

               (1)

               A 2001/131/EK határozat (3) alapján a Haitinek nyújtott pénzügyi támogatást az AKCS–EK partnerségi megállapodás 96. cikke (2) bekezdésének c) pontjában meghatározott „megfelelő intézkedések” címén részlegesen felfüggesztették.

               (2)

               A 2004/681/EK határozat 2005. december 31-én hatályát veszti, és az intézkedések hat hónap elteltét követő felülvizsgálatát írja elő.

               (3)

               2005 márciusában Haitin egy, az Európai Unió elnökségéből, az Európai Bizottságból és a tagállamok haiti képviselőiből álló munkacsoport kidolgozott egy értékelési jelentést a haiti kormány által vállalt különleges kötelezettségekben elért előrehaladásról, miszerint betartják az AKCS–EK partnerségi megállapodás 9. cikkének alapvető elemeit, különösen az emberi jogok, a demokratikus alapelvek és a jogállamiság vonatkozásában azért, hogy az országnak ismét alkotmányos és korlátozások nélküli demokratikus rendszere legyen.

               (4)

               A Haitin jelenleg uralkodó helyzet a biztonság, az emberi jogok és a szegénység szempontjából igen aggasztó. Ezt megerősítette az ENSZ Biztonsági Tanácsa missziójának 2005. áprilisi jelentése is. A nemzetközi közösség ugyanakkor több alkalommal megerősítette kötelezettségvállalását, miszerint támogatja az átmeneti kormányt és a haiti népet a demokrácia, valamint a gazdasági és társadalmi fejlődés érdekében tett erőfeszítéseiben.

               (5)

               Az átmeneti kormány megérdemli az Európai Unió bizalmát, mivel biztosítja a politikai átmenetet, különösen a szabad és tisztességes választások – az előre bejelentett választási menetrendet teljes egészében tiszteletben tartó – megrendezésével,

         A KÖVETKEZŐKÉPPEN HATÁROZOTT:
   1. cikk
   A 2001/131/EK határozat hatályát veszti.
   2. cikk
   Ezt a határozatot az Európai Unió Hivatalos Lapjában közzé kell tenni. Az e határozathoz csatolt levelet Haiti hatóságainak kell megküldeni.
   3. cikk
   Az Európai Parlamentet teljes körű és azonnali tájékoztatást kap erről a határozatról.

      Kelt Luxembourgban, 2005. október 17-én.

            a Tanács részéről

            az elnökasszony

         M. BECKETT

      (1)  HL L 317., 2000.12.15., 3. o.

      (2)  HL L 317., 2000.12.15., 376. o.

      (3)  HL L 48., 2001.2.17., 31. o. A legutóbb a 2004/681/EK határozattal (HL L 311., 2004.10.8., 30. o.) módosított határozat.

      MELLÉKLET
      Tisztelt Uram!
      Az Európai Unió a lehető legnagyobb jelentőséget tulajdonítja a Cotonou-i Megállapodás 9. cikke rendelkezéseinek. Az AKCS-EK partnerség az emberi jogok, a demokratikus alapelvek és a jogállamiság tiszteletben tartásán alapul, amelyek a fenti megállapodás lényeges elemei, és ezáltal a közöttünk fennálló kapcsolatok alapjai is.
      E tekintetben az Európai Unió élénk figyelemmel kísérte a Haitin a közelmúltban lezajlott átalakulást, amely Haiti Ön által vezetett, a CARICOM/OAS-terv alapján folytatott széles körű konzultációs folyamatot követően 2004. március 17-én felesküdött új átmeneti kormányának kinevezésével vette kezdetét.
      2004. május 12-én Brüsszelben tárgyalások folytak Ön és az Európai Bizottság között az átmeneti kormánynak a demokratikus és alkotmányos rend helyreállításával kapcsolatos politikai programjának megvitatása céljából. Az Európai Unió tudomásul vette az Ön elkötelezettségét különösen az emberi jogi helyzet javítása, a szabad és tisztességes választások megtartását is magában foglaló demokratikus alapelvek kialakítása, a jogállamiság és a felelősségteljes kormányzás iránt, amint azt az Európai Bizottsághoz 2004. május 25-én intézett levelében kinyilvánította. Az említett, továbbra is érvényben lévő, a fejlesztésre irányuló együttműködésünk alapvető elemét jelentő kötelező kötelezettségvállalásoknak a kellő időben nagyobb fokú politikai stabilitás kialakulásához kell vezetniük Haitin.
      Az Európai Unió élénk figyelemmel kísérte a Haitin minden téren lezajlott fejlődést, és igen tevékeny részt vállalt a nemzetközi közösség erőfeszítéseiből, hogy segítse az országot a demokratikus kormányzás felé vezető ambiciózus és nehéz úton. Erősen hiszünk a haiti nép jobb élethez való jogában egy biztonságos és stabil Haitin, ahol tökéletesen tiszteletben tartják a demokratikus alapelveket, az emberi jogokat, a jogállamiságot és a felelősségteljes kormányzást.
      Mint tudja, az Európai Unió vezető szerepet játszott az átmeneti együttműködési keretprogram kialakításában és elfogadásában, és az Unió volt a 2004-es washingtoni konferencián a Haiti fejlődéséért tett kötelezettségvállalások legnagyobb egyéni adományozója. Azóta igen nagy előrehaladás történt, és – ahogyan nő az országok pénzügyi és technikai segítségfelvevő kapacitása, – a pénzügyi folyamatok lassan elérik a kívánatos szintet.
      Az Európai Unió szorosan együttműködött minden nagy nemzetközi szereplővel, és kinyilvánította teljes körű támogatását a haiti ENSZ-misszió, a MINUSTAH és annak azon törekvése iránt, hogy segítse a haiti kormányt és a nemzeti rendőrséget az országban 2005 őszén tartandó választások eredményességéhez és a fenntartható fejlesztési programok sikeres végrehajtásához szükséges biztonság és stabilitás megteremtésében.
      Az Európai Unió saját forrásai és a Biztonsági Tanács Haitiről szóló jelentései alapján felmérte a politikai és gazdasági téren elért előrehaladást. Úgy véljük, hogy a Haitin zajló demokratikus folyamatot további pénzügyi támogatásban kell részesíteni, ezért úgy döntöttünk, hogy a 2001/131/EK határozatban előírt intézkedéseket hatályon kívül kell helyezni, és valamennyi rendelkezésre álló eszközzel – beleértve egy esetleges költségvetési támogatást is – folytatni kell a Haitivel való teljes együttműködést. Ezen intézkedések közül a haiti nemzeti indikatív program aláírására a 9. EFA keretében a nemzeti választások megtartása után, az új, demokratikusan megválasztott kormánnyal került volna sor. Jelenleg kormányával folyamatban van a 9. EFA programozása, a nemzeti indikatív program aláírására pedig sor kerül, amint a programozás elkészül. Fontos, hogy ez a folyamat gyorsan haladjon, hogy a hozzá kötődő, a haiti népnek hasznára váló intézkedéseket is gyorsan végrehajthassák. Ugyanakkor hangsúlyozni kívánjuk, hogy továbbra is aggodalommal figyeljük az országában fennálló helyzetet.
      Az együttműködés sikeréhez elengedhetetlenül szükséges a jelenleg hiányzó, megerősített támogatásfelvevő kapacitás biztosítása a felelősségteljes kormányzás és a támogatáskezelési intézményfejlesztésre irányuló intézkedések révén. Az Európai Unió elvárja Haiti átmeneti kormányától, valamint a jövőben megválasztandó kormányától, hogy e tekintetben tegye meg a döntő lépéseket. A végrehajtás módszereit az országnak az államháztartás megfelelő irányítására való kapacitásához igazítják.
      Az Európai Unió élénk figyelemmel kíséri a demokratizálódási folyamat további fejleményeit, különösen az átmeneti kormány emberi jogok, nemzeti párbeszéd, demokratikus alapelvek és gazdasági kormányzás iránti kötelezettségvállalásainak teljesítése, illetve a helyhatósági, országos és elnökválasztás felé tett lépések tekintetében. Ebben a vonatkozásban az Európai Unió támogatja a jelenleg zajló választási folyamatot. Ezzel összefüggésben az Európai Unió elvárja az átmeneti kormánytól, hogy az emberi jogok tiszteletben tartása és a jogállamiság területén való előrehaladás biztosítása érdekében hatékonyan lépjen fel, beleértve olyan intézkedések meghozatalát, amelyek véget vetnek az emberi jogokat megsértő cselekedetek büntetlenségének, és amelyek a Haiti Nemzeti Rendőrség és az igazságügy további reformjához vezetnek. Az Európai Unió továbbá arra ösztönzi Haiti kormányát, hogy a fenntartható stabilitás és a nemzeti megegyezés elérése céljából valamennyi, az erőszak ellen fellépő politikai és társadalmi erővel folytasson nyílt politikai párbeszédet. Tudomásul vesszük a választási menetrend lehetséges felülvizsgálatát, melynek értelmében 2005 decemberében sor kerül a helyhatósági, 2005 novemberében és 2006 januárjában pedig, két fordulóban, az országos és az elnökválasztásra, amelynek révén az új kormány 2006 februárjában még mindig hivatalba léphet. Az Európai Unió – hangsúlyozva a választások további késleltetése elkerülésének fontosságát – arra ösztönzi Haiti kormányát, hogy továbbra is legyen elkötelezett a szabad és tisztességes választások előkészítése és lebonyolítása mellett. A maga részéről az Európai Unió a választási folyamat támogatásához 18 millió EUR összeget biztosít. Ezenfelül az Európai Unió választási megfigyelői missziót is tervez.
      Az Európai Unió a Cotonou-i Megállapodás keretében az Ön kormányával és a közelgő választások után megalakuló új kormánnyal folytatott folyamatos és megerősített politikai párbeszéd által továbbra is élénk figyelemmel kíséri a Haitin lejátszódó fejlődést.
      Kérem, fogadja megkülönböztetett nagyrabecsülésemet.
      Brüsszel,

            a Bizottság részéről

            a Tanács részéről


title: A Tanács határozata (1988. június 22.) az ízesítőanyag-készítményekben használt alapanyagok és egyéb anyagok jegyzékének a Bizottság általi összeállításáról

text:
Fontos jogi nyilatkozat

|

31988D0389

Hivatalos Lap L 184 , 15/07/1988 o. 0067 - 0067 finn különkiadás fejezet 13 kötet 17 o. 0083  svéd különkiadás fejezet 13 kötet 17 o. 0083

		A Tanács határozata(1988. június 22.)az ízesítőanyag-készítményekben használt alapanyagok és egyéb anyagok jegyzékének a Bizottság általi összeállításáról(88/389/EGK)AZ EURÓPAI KÖZÖSSÉGEK TANÁCSA,tekintettel az Európai Gazdasági Közösséget létrehozó szerződésre és különösen annak 213. cikkére,mivel a Tanács 1988. június 22-én elfogadta az élelmiszerekben történő használatra szánt aromák és ezek gyártási alapanyagaira vonatkozó tagállami jogszabályok közelítéséről szóló 87/388/EGK irányelvet [1];mivel nyilvánvalóvá vált, hogy célszerű az ízesítőanyag-készítmények előállításához felhasznált alapanyagok és anyagok adatainak összegyűjtése annak érdekében, hogy egyrészt értékelni lehessen az ízesítőanyag-készítményekkel és azok gyártási alapanyagaival kapcsolatos minden kérdést, másrészt hogy közösségi szinten meg lehessen tenni a szükséges lépéseket;mivel a kérdéses adatok beszerzését megkönnyítheti, ha a Bizottság jegyzéket készít az érintett alapanyagokról és anyagokról,A KÖVETKEZŐKÉPPEN HATÁROZOTT:1. cikk(1) A Bizottság – az e határozat elfogadásától számított 24 hónapon belül és a tagállamokkal folytatott konzultációt követően – összeállítja a következők jegyzékét:- élelmiszerekből, valamint általában élelmiszernek tekintett gyógynövényekből és fűszerekből összeállított aromaforrások,- zöldségekből vagy az általában nem élelmiszernek tekintett állati nyersanyagokból összeállított aromaforrások,- zöldségekből vagy állati nyersanyagokból megfelelő fizikai eljárásokkal vagy enzimes, illetve mikrobiológiai eljárásokkal nyert aromaanyagok,- kémiai úton előállított vagy kémiai úton izolált aromaanyagok, amelyek kémiailag megegyeznek az élelmiszerekben vagy az általában élelmiszernek tekintett gyógynövényekben és fűszerekben természetesen jelen lévő aromaanyagokkal,- kémiai úton előállított, vagy kémiai úton izolált aromaanyagok, amelyek kémiailag megegyeznek a zöldségekben vagy az általában élelmiszernek nem tekintett állati nyersanyagokban természetesen jelen lévő aromaanyagokkal,- a negyedik és ötödik francia bekezdésekben említetteken kívül egyéb kémiai úton előállított vagy kémiai úton izolált aromaanyagok,- füstaromák gyártására használt alapanyagok és feldolgozási aromák, valamint azok a reakciókörülmények, amelyek között készülnek.(2) Az első bekezdésben említett jegyzéket a Bizottság rendszeresen frissíti.Kelt Luxembourgban, 1988. június 22-én.a Tanács részérőlaz elnökM. Bangemann[1] HL L 184., 1988.7.15., 61. o.--------------------------------------------------


title: 2013/560/EU: Az Európai Parlament határozata ( 2013. április 17. ) az Európai Szakképzésfejlesztési Központ 2011-es pénzügyi évre szóló költségvetésének végrehajtására vonatkozó mentesítésről

text:
               16.11.2013

               HU

               Az Európai Unió Hivatalos Lapja

               L 308/174

      AZ EURÓPAI PARLAMENT HATÁROZATA

   (2013. április 17.)
   az Európai Szakképzésfejlesztési Központ 2011-es pénzügyi évre szóló költségvetésének végrehajtására vonatkozó mentesítésről
   (2013/560/EU)
   AZ EURÓPAI PARLAMENT,

               —

               tekintettel az Európai Szakképzésfejlesztési Központ 2011-es pénzügyi évre vonatkozó végleges éves beszámolójára,

               —

               tekintettel a Számvevőszéknek az Európai Szakképzés-fejlesztési Központ 2011-es pénzügyi évre vonatkozó éves beszámolójáról szóló jelentésére, a központ válaszaival együtt (1),

               —

               tekintettel a Tanács 2013. február 12-i ajánlására (05753/2013 – C7–0041/2013),

               —

               tekintettel az Európai Unió működéséről szóló szerződés 319. cikkére,

               —

               tekintettel az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom tanácsi rendeletre (2) és különösen annak 185. cikkére,

               —

               tekintettel az Unió általános költségvetésére alkalmazandó pénzügyi szabályokról és az 1605/2002/EK, Euratom tanácsi rendelet hatályon kívül helyezéséről szóló, 2012. október 25-i 966/2012/EU, Euratom európai parlamenti és tanácsi rendeletre (3) és különösen annak 208. cikkére,

               —

               tekintettel az Európai Szakképzés-fejlesztési Központ létrehozásáról szóló, 1975. február 10-i 337/75/EGK tanácsi rendeletre (4) és különösen annak 12a. cikkére,

               —

               tekintettel az Európai Közösségek általános költségvetésére alkalmazandó költségvetési rendeletről szóló 1605/2002/EK, Euratom tanácsi rendelet 185. cikkében említett szervekre vonatkozó költségvetési keretrendeletről szóló, 2002. november 19-i 2343/2002/EK, Euratom bizottsági rendeletre (5) és különösen annak 94. cikkére,

               —

               tekintettel eljárási szabályzatának 77. cikkére és VI. mellékletére,

               —

               tekintettel a Költségvetési Ellenőrző Bizottság jelentésére és a Foglalkoztatási és Szociális Bizottság véleményére (A7-0073/2013),

               1.

               mentesítést ad az Európai Szakképzésfejlesztési Központ igazgatója számára a központ 2011-es pénzügyi évre szóló költségvetésének végrehajtására vonatkozóan;

               2.

               megjegyzéseit a mellékelt állásfoglalásban foglalja össze;

               3.

               utasítja elnökét, hogy továbbítsa ezt a határozatot, valamint az annak szerves részét képező állásfoglalást az Európai Szakképzésfejlesztési Központ igazgatójának, a Tanácsnak, a Bizottságnak és a Számvevőszéknek, és gondoskodjon az Európai Unió Hivatalos Lapjában (L sorozat) való közzétételéről.

            az elnök

         Martin SCHULZ

            a főtitkár

         Klaus WELLE

      (1)  HL C 388., 2012.12.15., 17. o.

      (2)  HL L 248., 2002.9.16., 1. o.

      (3)  HL L 298., 2012.10.26., 1. o.

      (4)  HL L 39., 1975.2.13., 1. o.

      (5)  HL L 357., 2002.12.31., 72. o.

         AZ EURÓPAI PARLAMENT ÁLLÁSFOGLALÁSA

      (2013. április 17.)
      az Európai Szakképzésfejlesztési Központ 2011-es pénzügyi évre szóló költségvetésének végrehajtására vonatkozó mentesítésről szóló határozatának szerves részét képező megjegyzésekkel
      AZ EURÓPAI PARLAMENT,

                  —

                  tekintettel az Európai Szakképzésfejlesztési Központ 2011-es pénzügyi évre vonatkozó végleges éves beszámolójára,

                  —

                  tekintettel a Számvevőszéknek az Európai Szakképzés-fejlesztési Központ 2011-es pénzügyi évre vonatkozó éves beszámolójáról szóló jelentésére, a központ válaszaival együtt (1),

                  —

                  tekintettel a Tanács 2013. február 12-i ajánlására (05753/2013 – C7–0041/2013),

                  —

                  tekintettel az Európai Unió működéséről szóló szerződés 319. cikkére,

                  —

                  tekintettel az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom tanácsi rendeletre (2), és különösen annak 185. cikkére,

                  —

                  tekintettel az Unió általános költségvetésére alkalmazandó pénzügyi szabályokról és az 1605/2002/EK, Euratom tanácsi rendelet hatályon kívül helyezéséről szóló, 2012. október 25-i 966/2012/EU, Euratom európai parlamenti és tanácsi rendeletre (3) és különösen annak 208. cikkére,

                  —

                  tekintettel az Európai Szakképzés-fejlesztési Központ létrehozásáról szóló, 1975. február 10-i 337/75/EGK tanácsi rendeletre (4) és különösen annak 12a. cikkére,

                  —

                  tekintettel az Európai Közösségek általános költségvetésére alkalmazandó költségvetési rendeletről szóló 1605/2002/EK, Euratom tanácsi rendelet 185. cikkében említett szervekre vonatkozó költségvetési keretrendeletről szóló, 2002. november 19-i 2343/2002/EK, Euratom bizottsági rendeletre (5) és különösen annak 94. cikkére,

                  —

                  tekintettel eljárási szabályzatának 77. cikkére és VI. mellékletére,

                  —

                  tekintettel a Költségvetési Ellenőrző Bizottság jelentésére és a Foglalkoztatási és Szociális Bizottság véleményére (A7-0073/2013),

                  A.

                  mivel a szaloniki székhelyű Európai Szakképzésfejlesztési Központot (a továbbiakban: a központ) a 337/75/EGK tanácsi rendelet hozta létre;

                  B.

                  mivel a Számvevőszék megállapította, hogy kellő mértékben megbizonyosodott arról, hogy a központ 2011-es pénzügyi évre vonatkozó éves beszámolója megbízható, és hogy az annak alapjául szolgáló ügyletek jogszerűek és szabályszerűek;

                  C.

                  mivel 2012. május 10-én a Parlament megadta a mentesítést a központ igazgatójának a központ 2010-es pénzügyi évre szóló költségvetésének (6) végrehajtására vonatkozóan, és a mentesítési határozatot kísérő állásfoglalásában a Parlament többek között:

                              —

                              megállapította, hogy a központ elkötelezte magát amellett, hogy Norvégia és Izland előző évi hozzájárulásait 2012-ben kimeríti; felhívta a központot, hogy e hozzájárulások felhasználásáról folyamatosan tájékoztassa a mentesítésért felelős hatóságot,

                              —

                              üdvözölte a központ arra irányuló kötelezettségvállalását, hogy a költségvetés végrehajtásának (kötelezettségvállalások, kifizetések) és a beszerzések folyamatának formanyomtatványokkal történő felügyelete révén csökkentse az átviteleket,

                              —

                              felszólította a központot, hogy tegyen nagyobb erőfeszítéseket az átvitt előirányzatok csökkentésére, hogy ezzel nagyobb mértékben tiszteletben tartsa az évenkéntiség elvét; emlékeztette a központot, hogy ez úgy érhető el, ha tervezési és ellenőrzési rendszereit tökéletesíti, valamint ha a szerződéskötést a naptári év során korábban kezdeményezi,

                              —

                              felszólította a központot, hogy az egyediség elvének alkalmazása érdekében a lehető legnagyobb mértékben csökkentse a kötelezettségvállalási előirányzatok költségvetési sorok közötti, a központ által végrehajtott átcsoportosítását,

                              —

                              megállapította, hogy a központ teljesítménymérő rendszerét teljes mértékben átültették a gyakorlatba, és bátorította a központot, hogy a teljesítménymérő rendszer inkább mennyiségi jellegű mutatóinak kiegészítéseképpen fejlessze tovább a minőségi értékeléseket,

                              —

                              felhívta a központot, hogy tájékoztassa a mentesítésért felelős hatóságot a Belső Ellenőrzési Szolgálattól (IAS) kapott fennmaradó ajánlások végrehajtásának menetéről;

                  D.

                  mivel a központ 2011-es pénzügyi évre vonatkozó végleges költségvetése 18 870 845 EUR volt, ami a 2010. évi 18 250 000 EUR-val összevetve 3,21 %-os növekedést jelent;

                  E.

                  mivel az Unió hozzájárulása a központ 2011-es pénzügyi évre szóló költségvetéséhez 16 987 000 EUR-t tett ki – szemben a 2010-es 16 920 000 EUR-val –, ami 0,39 %-os növekedést jelent;

                  F.

                  mivel az éves gazdasági eredmény 483 296,74 EUR összegű hiányt mutatott;

         Költségvetési és pénzgazdálkodás

                  1.

                  a központ 2011-es pénzügyi évre szóló beszámolójából megállapítja, hogy a központ 1 106 655 EUR összegű költségvetés-módosításban részesült, ami a módosítások után 18 870 845 EUR teljes költségvetést eredményezett;

                  2.

                  tudomásul veszi az igazgatótanácsnak a központ 2011-es éves beszámolójáról szóló véleményében megfogalmazott megállapítást, mely szerint az uniós hozzájárulásból finanszírozott 2011-es költségvetést teljes mértékben végrehajtották;

                  3.

                  megállapítja, hogy a központ két Unión kívüli államtól kap éves hozzájárulást, amelyek részesülnek a központ tevékenységének eredményeiből; megállapítja, hogy Norvégia és Izland hozzájárulása a központ 2011-es pénzügyi évre vonatkozó költségvetéséhez 407 066,59 EUR-t tett ki; emlékeztet arra, hogy ezeket a pénzösszegeket címzett bevételként kezelik, így azokat konkrét projektekhez kell lekötni; üdvözli, hogy 2011-ben a kitűzött célt elérték, és a tervezett költségvetés 100 %-át végrehajtották; felhívja a központot, hogy e hozzájárulások felhasználásáról folyamatosan tájékoztassa a mentesítésért felelős hatóságot;

                  4.

                  üdvözli az éves munkaprogram végrehajtása és az erőforrások felhasználása terén az ellenőrzésre és a jelentéstételre vonatkozóan kidolgozott átfogó eljáráscsomagot; megjegyzi azonban, hogy további javulásra van szükség, mivel 2011-ben 77 költségvetési átcsoportosításból 67-et év végén hajtottak végre, ami a költségvetési tervezés és a programozás hiányosságairól árulkodik; sürgeti strukturális intézkedések meghozatalát a helyzet orvoslása érdekében;

                  5.

                  üdvözli, hogy a törölt kifizetési előirányzatok aránya a 2010-es 14 %-ról 2011-ben 5,2 %-ra csökkent;

         Átvitt előirányzatok

                  6.

                  tudomásul veszi az éves beszámolóból, hogy 0,9 millió EUR összegű előirányzat (5 %) átvitelre került 2012-re; továbbá megállapítja, hogy az átvitt előirányzatok magukban foglalnak a II. címre („Igazgatási kiadások”) elkülönített 0,6 millió EUR összegű előirányzatot (a II. cím előirányzatainak 37 %-a); felhívja a központot, hogy tájékoztassa a mentesítésért felelős hatóságot az e hiányosság orvoslása érdekében tett intézkedésekről, mivel a II. címhez tartozó átvitt előirányzatok túlzott szintje ellentmond az évenkéntiség költségvetési elvének;

                  7.

                  tudomásul veszi, hogy a központ 2004 óta differenciált előirányzatokat kapott a III. címre, ami megmagyarázza, hogy a működési tevékenységre szolgáló előirányzatok átvitele miért nem jelenik meg a költségvetési eredmény számításánál az igazgatótanács által jóváhagyott nem automatikus átviteleken kívül;

         Átcsoportosítások

                  8.

                  megállapítja, hogy a központ 699 920 EUR-t csoportosított át az I. címből a II. és III. címhez (204 620, illetve 495 300 EUR-t), a költségvetési rendelet 23. cikkének megfelelően; felhívja a központot, hogy tájékoztassa a mentesítésért felelős hatóságot az e hiányosság orvoslása érdekében teendő intézkedésekről, mivel ez a helyzet a költségvetési tervezés és végrehajtás terén meglévő hiányosságokról árulkodik, és ellentmond az egyediség elvének;

         Támogatások

                  9.

                  tudomásul veszi a Számvevőszék jelentéséből, hogy a központ évente mintegy 1 millió EUR összegű szakképzési támogatást finanszíroz; továbbá megjegyzi, hogy jelentős késedelmek voltak a 2010-es évre szóló támogatások lezárásánál, mert a kedvezményezettek a tevékenységükről szóló végleges jelentéseket későn nyújtották be, és maga a központ is késett e jelentések ellenőrzésével és a végső kifizetések feldolgozásával; felhívja a központot, hogy tájékoztassa a mentesítésért felelős hatóságot az e hiányosság kezelésére tett lépéseiről;

                  10.

                  tudomásul veszi, hogy a központ tájékoztatása szerint a 2010-es támogatások végső egyenlegének kifizetésében 2011-ben tapasztalható késedelmek a különösen zsúfolt 2010-es munkaprogramból erednek, amely azzal párosult, hogy a hálózatot összefogó munkacsoport létszáma ideiglenesen túl alacsony volt váratlan hosszú távú hiányzások miatt;

         Emberi erőforrások

                  11.

                  tudomásul veszi, hogy 2011. december 31-én a létszámtervben szereplő 101 álláshelyből 97 volt betöltve;

                  12.

                  üdvözli, hogy a központ 2010-ben véglegesítette a RECON (Recruitment Online) elnevezésű online munkaerő-felvételi eszközt, melynek révén a központ felgyorsíthatja és hatékonyabbá teheti felvételi eljárását;

                  13.

                  sajnálja, hogy 2011-ben sikertelennek bizonyult az új igazgató felvételét célzó eljárás, és hogy a 2010. október 15. óta betöltetlen álláshelyet 2012-ben töltötték be.

         Teljesítmény

                  14.

                  elégedetten állapítja meg, hogy a központ Gantt-diagramot bocsátott rendelkezésre minden kiemelt 2011-es működési tevékenységről, ahogy azt a mentesítésért felelős hatóság kérte;

                  15.

                  az éves beszámoló alapján megállapítja, hogy a teljesítménymérő rendszert teljes mértékben átültették a gyakorlatba, és bátorítja a központot, hogy a teljesítménymérő rendszer inkább mennyiségi jellegű mutatóinak kiegészítéseképpen fejlessze tovább a minőségi értékeléseket;

                  16.

                  felhívja a Bizottságot, hogy az Európai Képzési Alapítvánnyal, az Európai Szakképzésfejlesztési Központtal, az Élet- és Munkakörülmények Javításáért Európai Alapítvánnyal és az Európai Munkahelyi Biztonsági és Egészségvédelmi Ügynökséggel együttműködésben tárják fel az ügynökségek közötti szinergiákat, és tegyenek jelentést a mentesítésért felelős hatóságnak a négy ügynökség közötti szorosabb integráció lehetőségéről; felkéri ezeket az ügynökségeket és a Bizottságot annak megállapítására, hogy a szorosabb együttműködés méretgazdaságosságot és teljesítményoptimalizálást eredményezhet-e;

         Az Európai Képzési Alapítvánnyal (ETF) folytatott együttműködés

                  17.

                  megállapítja, hogy 2009 novemberében a 2010–2013-as időszakra meghosszabbításra került a központ és az ETF közötti együttműködési megállapodás; elismeri, hogy az együttműködés keretében a központ és az ETF minden évben kidolgoz egy közös munkatervet, melyet mindkét ügynökség munkatervéhez mellékelnek;

                  18.

                  megállapítja, hogy 2011-ben a központ és az ETF tovább erősítették együttműködésüket annak érdekében, hogy feladataik elvégzéséhez maximálisan kihasználják az együttműködés nyújtotta lehetőségeket; ennek eredményeképpen a szakképzés terén folytatott megerősített európai együttműködésről szóló bruges-i közleményt követő fellépések részeként tudásmegosztási szemináriumokat szerveztek, együttműködtek a képzettségi fejlesztést, a közös uniós eszközök végrehajtását, valamint a tagjelölt országok 2012. évi jelentéstételi folyamatának előkészítését illetően;

         Belső ellenőrzés

                  19.

                  üdvözli a központ által a 2012. február 23-i levélben nyújtott tájékoztatást, mely szerint 2011. december végére a Belső Ellenőrzési Szolgálat mind a hét 2009. évi ajánlását végrehajtotta; felhívja a központot, hogy tájékoztassa a mentesítésért felelős hatóságot a 2010-es ajánlások végrehajtásának menetéről;

                  20.

                  üdvözli a 2012. február 23-i levélben kapott tájékoztatást, mely szerint 2011 végére maradéktalanul teljesültek a 8. belső ellenőrzési szabványra vonatkozó alapkövetelmények; tudomásul veszi a központ elkötelezettségét amellett, hogy 2012 első félévében teljesítse a 10. szabványra vonatkozó alapkövetelményeket is;

         Belső ellenőrzési részleg (IAC)

                  21.

                  ugyanakkor tudomásul veszi a központ azon megállapításait, hogy a belső ellenőrzési részleg feladatköreit jelenleg fontosságuktól függően vagy külső vállalkozók – például a központ pénzügyi szoftverének az ellenőrzését külső szerződéssel végeztették el 2011-ben –, vagy belső projektcsoportok fedik le; továbbá megállapítja, hogy a központ befejezte valamennyi főbb eljárás dokumentálását (külső könyvvizsgálót szerződtetett a folyamat irányítására), és képzéseket szervezett az éves munkaprogram végrehajtása és a hatékony ellenőrzések biztosítására;

                  22.

                  a mentesítő határozatot kísérő horizontális jellegű egyéb észrevételei tekintetében utal az ügynökségek teljesítményéről, pénzgazdálkodásáról és ellenőrzéséről szóló 2013. április 17-i (7) állásfoglalására.

         (1)  HL C 388., 2012.12.15., 17. o.

         (2)  HL L 248., 2002.9.16., 1. o.

         (3)  HL L 298., 2012.10.26., 1. o.

         (4)  HL L 39., 1975.2.13., 1. o.

         (5)  HL L 357., 2002.12.31., 72. o.

         (6)  HL L 286., 2012.10.17., 148. o.

         (7)  Elfogadott szövegek, P7 TA(2013)0134 (lásd e Hivatalos Lap 374. oldalát).


title: A Tanács határozata (2016. szeptember 20.) az Európai Szakképzés-fejlesztési Központ igazgatótanácsa összetételének megújításáról

text:
               23.9.2016

               HU

               Az Európai Unió Hivatalos Lapja

               C 348/10

         A TANÁCS HATÁROZATA
   (2016. szeptember 20.)
   az Európai Szakképzés-fejlesztési Központ igazgatótanácsa összetételének megújításáról
   (2016/C 348/06)
   AZ EURÓPAI UNIÓ TANÁCSA,
   tekintettel az Európai Szakképzés-fejlesztési Központ létrehozásáról szóló, 1975. február 10-i 337/75/EGK tanácsi rendeletre (1) és különösen annak 4. cikkére,
   tekintettel a luxemburgi kormány által benyújtott jelölésre,
   mivel:

               (1)

               A Tanács a 2015. július 14-i (2) és a 2015. szeptember 14-i (3) határozatával a 2015. szeptember 18-tól2018. szeptember 17-ig tartó időszakra kinevezte az Európai Szakképzés-fejlesztési Központ igazgatótanácsának tagjait.

               (2)

               Antonio DE CAROLIS lemondását követően a központ igazgatótanácsában a kormányképviselők kategóriájába tartozó egyik luxemburgi tag helye megüresedett.

               (3)

               A hivatali idő fennmaradó részére, azaz a 2018. szeptember 17-ig tartó időszakra ki kell nevezni a fent említett központ igazgatótanácsának tagjait,

         A KÖVETKEZŐKÉPPEN HATÁROZOTT:
   1. cikk
   A Tanács a hivatali idő hátralévő részére, azaz a 2018. szeptember 17-ig tartó időszakra az Európai Szakképzés-fejlesztési Központ igazgatótanácsának tagjává nevezi ki a következő személyt:
   KORMÁNYKÉPVISELŐK:

               LUXEMBURG

               Gil BELLING

         2. cikk
   Ezt a határozatot tájékoztatási célból ki kell hirdetni az Európai Unió Hivatalos Lapjában.

      Kelt Brüsszelben, 2016. szeptember 20-án.

            a Tanács részéről

            az elnök

         I. KORČOK

      (1)  HL L 39., 1975.2.13., 1. o.

      (2)  HL C 232., 2015.7.16., 2. o.

      (3)  HL C 305., 2015.9.16., 2. o.